               EURÓPSKA KOMISIA
            V Bruseli26. 3. 2020
            COM(2020) 116 final
            2020/0045(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej v súvislosti s prijatím rokovacieho poriadku Výboru pre DHP

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie vo Výbore pre DHP zriadenom Dočasnou dohodou o hospodárskom partnerstve (ďalej len „DHP“) medzi Ghanou na jednej strane a Európskym spoločenstvom a jeho členskými štátmi na strane druhej (ďalej len „Výbor pre DHP“) v súvislosti s plánovaným prijatím rokovacieho poriadku Výboru pre DHP.

               2.Kontext návrhu

               2.1.Dočasná dohoda o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej

               Cieľom Dočasnej dohody o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej (ďalej len „dohoda“) je:

               a)umožniť Ghane využívať rozšírený prístup na trh poskytnutý Úniou v rámci rokovaní o DHP, a tak predísť narušeniu obchodu medzi Ghanou a Úniou po 31. decembri 2007 po uplynutí platnosti prechodného obchodného režimu na základe Dohody z Cotonou, kým sa čaká na uzatvorenie úplnej DHP;

               b)stanoviť základ pre rokovania o DHP, ktorá prispeje k zmierňovaniu chudoby, podporí regionálnu integráciu, hospodársku spoluprácu a dobrú správu vecí verejných v západnej Afrike a zlepší schopnosti západnej Afriky v oblasti obchodnej politiky a v záležitostiach týkajúcich sa obchodu;

               c)podporiť pokojnú a postupnú integráciu Ghany do svetového hospodárstva v súlade s jej politickými rozhodnutiami a prioritami rozvoja;

               d)posilniť existujúce prepojenia medzi stranami na základe solidarity a vzájomného záujmu;

               e)vypracovať dohodu, ktorá je v súlade s článkom XXIV dohody GATT z roku 1994.

               Dohoda medzi Ghanou na jednej strane a Európskou úniou a jej členskými štátmi na strane druhej sa predbežne vykonáva od 15. decembra 2016.

               2.2.Výbor pre DHP

               V článku 73 dohody sa hovorí o zriadení Výboru pre DHP, ktorý je zodpovedný za správu vo všetkých oblastiach, na ktoré sa vzťahuje dohoda, a za splnenie všetkých úloh uvedených v dohode.

               V článku 73 sa uvádza, že strany sa dohodli, že pokiaľ ide o zloženie, organizáciu a fungovanie tohto Výboru pre DHP, bude sa dodržiavať zásada rovnosti. Výbor stanoví svoje pravidlá organizácie a fungovania. Na zasadnutiach Výboru pre DHP sa môžu zúčastňovať aj tretie strany. Na zasadnutia Výboru pre DHP môže byť pozvaná komisia Hospodárskeho spoločenstva západoafrických štátov (ECOWAS) v súlade s jeho vnútornými postupmi.

               V článku 2 rokovacieho poriadku, ktorý sa má prijať, sa uvádza, že Výbor pre DHP je zložený zo zástupcov Európskej únie a zástupcov Ghany na ministerskej úrovni alebo na úrovni vyšších úradníkov.

               V článku 9 rokovacieho poriadku, ktorý sa má prijať, sa stanovuje, že Výbor pre DHP prijíma svoje rozhodnutia a odporúčania na základe konsenzu.

               2.3.Pripravovaný akt Výboru pre DHP

               Výbor pre DHP má prijať v prvom polroku 2020 rozhodnutie týkajúce sa jeho rokovacieho poriadku (ďalej len „pripravovaný akt“).

               Účelom pripravovaného aktu je stanoviť pravidlá organizácie a fungovania Výboru pre DHP.

               3.Pozícia, ktorá sa má zaujať v mene Únie

               Týmto návrhom rozhodnutia Rady sa stanovuje pozícia, ktorá sa má zaujať v mene Únie vo Výbore pre DHP zriadenom na základe dohody v súvislosti s rokovacím poriadkom Výboru pre DHP.

               Strany dohody rokovali o pripravovanom rokovacom poriadku a dohodli sa, že v závislosti od rozhodovacích postupov Únie by mal Výbor pre DHP prijať tento rokovací poriadok v prvom polroku 2020.

               Podstata pripravovaného rokovacieho poriadku je podobná podstate rokovacích poriadkov iných obchodných dohôd Únie.

               Rokovací poriadok je nevyhnutný na dotvorenie inštitucionálneho rámca dohody, a teda na zabezpečenie jej bezproblémového vykonávania.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2.Uplatnenie na tento prípad

               Výbor pre DHP je orgán zriadený dohodou, konkrétne Dočasnou dohodou o hospodárskom partnerstve medzi EÚ a Ghanou.

               Akt, ktorý má Výbor pre DHP prijať, predstavuje akt s právnymi účinkami, keďže sa ním stanovia záväzné právne pravidlá fungovania Výboru pre DHP.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ dohody a obsah pripravovaného aktu sa týkajú spoločnej obchodnej politiky.

               Hmotnoprávnym základom navrhovaného rozhodnutia je preto článok 207 ods. 4 prvý pododsek ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom Výboru pre DHP sa zavedie rokovací poriadok Výboru pre DHP podľa dohody, je vhodné ho po prijatí uverejniť v Úradnom vestníku Európskej únie.

               2020/0045 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej v súvislosti s prijatím rokovacieho poriadku Výboru pre DHP

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dočasná dohoda o hospodárskom partnerstve (DHP) medzi Ghanou na jednej strane a Európskym spoločenstvom a jeho členskými štátmi na strane druhej (ďalej len „dohoda“) bola podpísaná Európskou úniou a jej členskými štátmi 28. júla 2016
                  2
               . Dohoda medzi Európskou úniou a jej členskými štátmi na jednej strane a Ghanou na strane druhej sa predbežne vykonáva od 15. decembra 2016
                  3
               .

               (2)Podľa článku 73 ods. 3 dohody je Výbor pre DHP zodpovedný za správu vo všetkých oblastiach, na ktoré sa vzťahuje uvedená dohoda, a za splnenie všetkých úloh zmienených v uvedenej dohode. Podľa článku 73 ods. 2 Výbor pre DHP stanoví svoje pravidlá organizácie a fungovania.

               (3)Výbor pre DHP má prijať v prvom polroku 2020 rozhodnutie týkajúce sa jeho rokovacieho poriadku.

               (4)Je vhodné stanoviť pozíciu, ktorá sa má zaujať v mene Únie vo Výbore pre DHP, keďže v pripravovanom rozhodnutí Výboru pre DHP sa stanovia právne záväzné pravidlá fungovania Výboru pre DHP,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie, vychádza z rozhodnutia Výboru pre DHP, ktorým sa stanovuje rokovací poriadok Výboru pre DHP, ktorý je pripojený k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (2)

                        Dočasná dohoda o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej (Ú. v. EÚ L 287, 21.10.2016, s. 1).

                     (3)

                        Rozhodnutie Rady (EÚ) 2016/1850 z 21. novembra 2008 o podpise a predbežnom vykonávaní Dočasnej dohody o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej.

    ---documentbreak---

               EURÓPSKA KOMISIA
            V Bruseli26. 3. 2020
            COM(2020) 116 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej v súvislosti s prijatím rokovacieho poriadku Výboru pre DHP

               PRÍLOHA

               ROZHODNUTIE VÝBORU PRE DHP č. …/2020

               zriadeného Dočasnou dohodou o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej v súvislosti s prijatím rokovacieho poriadku Výboru pre DHP

               VÝBOR PRE DHP,

               so zreteľom na Dočasnú dohodu o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej
                  1
                 (ďalej len „dohoda“), podpísanú v Bruseli 28. júla 2016, a najmä na jej článok 73,

               keďže v dohode sa stanovuje, že Výbor pre DHP si má určiť pravidlá svojej organizácie a fungovania,

               PRIJALA TOTO ROZHODNUTIE:

               Článok 1

               Rokovací poriadok Výboru pre DHP sa stanovuje tak, ako sa uvádza v prílohe.

               Článok 2

               Toto rozhodnutie nadobúda účinnosť dňom jeho prijatia.

               V ... dňa ...

               PRÍLOHA

               ROKOVACÍ PORIADOK VÝBORU PRE DHP

               zriadeného článkom 73 Dočasnej dohody o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej

               ČLÁNOK 1

               Úloha a názov Výboru pre DHP

               1.Výbor zriadený podľa článku 73 ods. 1 Dočasnej dohody o hospodárskom partnerstve medzi Ghanou na jednej strane a Európskym spoločenstvom a jeho členskými štátmi na strane druhej (ďalej len „dohoda“) je zodpovedný za všetky otázky uvedené v článku 73 ods. 3 dohody.

               2.Uvedený výbor sa označuje v dokumentoch výboru vrátane rozhodnutí a odporúčaní ako „Výbor pre DHP“.

               ČLÁNOK 2

               Zloženie a predsedníctvo

               1.Výbor pre DHP sa skladá zo zástupcov Európskej únie a zástupcov Ghany na ministerskej úrovni alebo na úrovni vyšších úradníkov, resp. z osôb nimi určených.

               2.Zastúpenie strán sa zvyčajne uskutočňuje na úrovni vyšších úradníkov alebo výnimočne na ministerskej úrovni, ak sa obe strany dohodnú, že si to vyžadujú okolnosti.

               3.Výboru pre DHP na ministerskej úrovni spoločne predsedajú člen Európskej komisie zodpovedný za obchod a minister obchodu a priemyslu Ghany.

               4.Výboru pre DHP na úrovni vyšších úradníkov spoločne predsedajú vyšší úradník ako zástupca Európskej komisie a vyšší úradník ako zástupca Ghany.

               5.Každá strana oznámi druhej strane meno, postavenie a kontaktné údaje vyššieho úradníka, ktorý je poverený spolupredsedať Výboru pre DHP za túto stranu. Tento vyšší úradník sa považuje za osobu, ktorá má povolenie zastupovať stranu do dňa, keď strana oznámi druhej strane meno nového spolupredsedu.

               ČLÁNOK 3

               Sekretariát

               1.Úradníci z oddelenia zodpovedného za obchod za každú stranu konajú spoločne ako sekretariát Výboru pre DHP.

               2.V súlade s článkom 73 ods. 4 dohody každá strana oznámi druhej strane meno, postavenie a kontaktné údaje úradníka, ktorý je členom sekretariátu Výboru pre DHP za túto stranu. Úradník sa považuje za osobu, ktorá pôsobí ako člen sekretariátu za túto stranu do dňa, keď strana oznámi druhej strane meno nového člena.

               ČLÁNOK 4

               Zasadnutia

               1.Výbor pre DHP zasadá raz ročne, pokiaľ spolupredsedovia nerozhodnú inak, alebo v naliehavých prípadoch na žiadosť jednej zo strán.

               2.Zasadnutia sa konajú v dohodnutom termíne a čase striedavo v Bruseli a v Akkre, pokiaľ sa spolupredsedovia nedohodnú inak.

               3.Zasadnutie zvoláva spolupredseda strany, ktorá usporadúva zasadnutie.

               4.Zasadnutie sa môže konať osobne alebo prostredníctvom videokonferencie, alebo akýmkoľvek iným spôsobom.

               ČLÁNOK 5

               Delegácie

               V primeranom čase pred zasadnutím úradník, ktorý koná ako tajomník Výboru pre DHP za každú stranu, informuje úradníka, ktorý koná ako tajomník za druhú stranu, o plánovanom zložení delegácií Európskej únie a Ghany. V zoznamoch sa uvedie meno a funkcia každého člena delegácie.

               ČLÁNOK 6

               Program zasadnutí

               1.Aspoň 14 dní pred zasadnutím vypracuje tajomník Výboru pre DHP predbežný program každého zasadnutia na základe návrhu strany, ktorá usporadúva zasadnutie, s konečným termínom pre druhú stranu na predloženie pripomienok.

               2.Program prijíma Výbor pre DHP na začiatku každého zasadnutia. Do programu možno na základe konsenzu zaradiť body, ktoré nie sú uvedené v predbežnom programe.

               ČLÁNOK 7

               Pozvanie odborníkov

               Spolupredsedovia Výboru pre DHP môžu po vzájomnej dohode prizvať k účasti na zasadnutiach Výboru pre DHP odborníkov (t. j. mimovládnych úradníkov), aby poskytli informácie o konkrétnych témach, a to len na tých častiach zasadnutia, na ktorých sa rokuje o týchto konkrétnych témach.

               ČLÁNOK 8

               Zápisnice

               1.Návrh zápisnice z každého zasadnutia vypracúva úradník konajúci ako člen sekretariátu strany, ktorá usporadúva zasadnutie, do 21 dní od skončenia zasadnutia, pokiaľ spolupredsedovia nerozhodnú inak. Návrh zápisnice sa zasiela na pripomienkovanie členovi sekretariátu druhej strany. Ak sa tieto pravidlá vzťahujú na zasadnutia podvýborov, zápisnica zo zasadnutia podvýboru sa sprístupňuje pre všetky následné zasadnutia Výboru pre DHP.

               2.V zápisnici sa spravidla zhrnie každý bod programu a prípadne sa spresnia:

               a)všetky dokumenty predložené Výboru pre DHP;

               b)vyhlásenia, ktorých uvedenie v zápisnici požadoval jeden zo spolupredsedov Výboru pre DHP, a

               c)prijaté rozhodnutia, vydané odporúčania, dohodnuté vyhlásenia a prijaté závery týkajúce sa konkrétnych bodov.

               3.Zápisnica obsahuje zoznam všetkých rozhodnutí Výboru pre DHP prijatých písomným postupom podľa článku 9 ods. 2 od posledného zasadnutia výboru.

               4.Zápisnica obsahuje aj zoznam mien, funkcií a pozícií všetkých osôb, ktoré sa zúčastnili na zasadnutí Výboru pre DHP.

               5.Tajomník upravuje návrh zápisnice na základe doručených pripomienok a návrh zápisnice v revidovanom znení strany schvaľujú do 60 dní odo dňa zasadnutia alebo do akéhokoľvek iného dátumu, na ktorom sa dohodnú spolupredsedovia. Po jej schválení sekretariát vyhotoví dva originály zápisnice a každá strana dostane jeden originál zápisnice.

               ČLÁNOK 9

               Rozhodnutia a odporúčania

               1.Výbor pre DHP môže prijímať rozhodnutia a odporúčania v súvislosti so všetkými záležitosťami, o ktorých sa to v dohode stanovuje. Výbor pre DHP prijíma rozhodnutia a odporúčania na základe konsenzu.

               2.V období medzi zasadnutiami môže Výbor pre DHP prijímať rozhodnutia alebo odporúčania písomným postupom. Na tento účel znenie návrhu rozhodnutia alebo odporúčania predkladá spolupredseda písomne druhému spolupredsedovi. Druhá strana má jeden mesiac alebo akékoľvek dlhšie časové obdobie, ktoré určí navrhujúca strana, na vyjadrenie súhlasu s návrhom rozhodnutia alebo odporúčania. Ak druhá strana nevyjadrí svoj súhlas, navrhované rozhodnutie alebo odporúčanie sa prerokuje a môže sa prijať na ďalšom zasadnutí Výboru pre DHP. Návrhy rozhodnutí alebo odporúčaní sa považujú za prijaté, keď druhá strana vyjadrí svoj súhlas, a zaznamenajú sa do zápisnice z nasledujúceho zasadnutia výboru podľa článku 8 ods. 3.

               3.V prípadoch, keď má Výbor pre DHP podľa dohody právomoc prijímať rozhodnutia alebo odporúčania, sa takéto akty označia slovami „Rozhodnutie“ alebo „Odporúčanie“. Sekretariát Výboru pre DHP prideľuje každému rozhodnutiu alebo odporúčaniu poradové číslo, dátum prijatia a opis jeho predmetu. V každom rozhodnutí alebo odporúčaní sa stanovuje dátum nadobudnutia jeho účinnosti.

               4.Rozhodnutia a odporúčania prijaté Výborom pre DHP sa vypracúvajú dvojmo, overujú ich spolupredsedovia a zasielajú sa každej strane.

               ČLÁNOK 10

               Transparentnosť

               1.Výbor pre DHP sa môže rozhodnúť usporiadať verejné zasadnutie.

               2.V súlade s článkom 73 ods. 5 dohody môžu spolupredsedovia po vzájomnej dohode pozvať na zasadnutia Výboru pre DHP zástupcov občianskej spoločnosti, aby sa zúčastnili ako pozorovatelia, ako aj iné tretie strany, ako je Západoafrická hospodárska a menová únia (UEMOA) a komisia Hospodárskeho spoločenstva západoafrických štátov (ECOWAS).

               3.Každá strana sa môže rozhodnúť uverejniť rozhodnutia a odporúčania Výboru pre DHP vo svojej príslušnej úradnej publikácii alebo online.

               4.Všetky dokumenty predložené stranou by sa mali považovať za dôverné, pokiaľ táto strana nerozhodne inak.

               5.Predbežné programy zasadnutí sa zverejňujú pred zasadnutím výboru. Zápisnice zo zasadnutí sa zverejňujú po ich schválení v súlade s článkom 8.

               6.Uverejňovanie dokumentov uvedených v odsekoch 3 až 5 sa uskutočňuje v súlade s uplatniteľnými predpismi každej strany týkajúcimi sa ochrany údajov.

               ČLÁNOK 11

               Jazyky

               1.Pracovným jazykom Výboru pre DHP je angličtina.

               2.Výbor pre DHP prijíma rozhodnutia týkajúce sa zmeny alebo výkladu dohody v jazykoch autentických znení dohody. Všetky ostatné rozhodnutia Výboru pre DHP sa prijímajú v pracovnom jazyku uvedenom v odseku 1.

               3.Tento rokovací poriadok a všetky rozhodnutia prijaté Výborom pre DHP, s výnimkou rozhodnutí výboru o zmene alebo výklade dohody, sú autentické v pracovných jazykoch výboru. Rozhodnutia Výboru pre DHP, ktorými sa mení alebo vykladá dohoda, sú autentické vo všetkých jazykoch, v ktorých je dohoda autentická.

               4.Každá strana je zodpovedná za preklad rozhodnutí a iných dokumentov do svojho vlastného úradného jazyka (svojich vlastných úradných jazykov), ak sa to vyžaduje podľa tohto článku, a zabezpečuje úhradu výdavkov spojených s takýmito prekladmi.

               ČLÁNOK 12

               Výdavky

               1.Každá strana uhrádza všetky výdavky, ktoré jej vzniknú v dôsledku účasti na zasadnutiach Výboru pre DHP, a to tak výdavky na personál, cestovné náklady a diéty, ako aj výdavky na telefonické konferencie či poštovné a telekomunikačné výdavky.

               2.Výdavky v súvislosti s organizáciou zasadnutí a rozmnožovaním dokumentov hradí strana, ktorá usporadúva zasadnutie.

               3.Výdavky na tlmočenie z pracovného jazyka a do pracovného jazyka Výboru pre DHP na zasadnutiach hradí strana dohody, ktorá usporadúva zasadnutie.

               ČLÁNOK 13

               Osobitný výbor pre colné postupy a uľahčenie obchodu

               1.V súlade s článkom 34 dohody sa na účely vymedzené v danom článku zriadi Osobitný výbor pre colné postupy a uľahčenie obchodu.

               2.Osobitný výbor pre colné postupy a uľahčenie obchodu podáva v súlade s článkom 34 Výboru pre DHP správy o výsledkoch, rozhodnutiach a záveroch z každého zasadnutia. Výbor pre DHP je písomne informovaný o kontaktných miestach, ktoré určil osobitný výbor. Všetka súvisiaca korešpondencia, dokumenty a oznámenia osobitného výboru týkajúce sa vykonávania a uplatňovania kapitoly 3 dohody (Colné postupy a uľahčenie obchodu) sa súčasne zasielajú sekretariátu Výboru pre DHP.

               3.Tento rokovací poriadok sa uplatňuje mutatis mutandis na osobitný výbor.

               ČLÁNOK 14

               Pracovné skupiny

               V záujme účinného vykonávania funkcií uvedených v článku 73 ods. 3 dohody a v súlade s článkom 73 ods. 2 sa Výbor pre DHP môže rozhodnúť, že v rámci svojich právomocí vytvorí pracovné skupiny na uľahčenie technickej diskusie o konkrétnych otázkach v rámci dohody. Výbor pre DHP určí zloženie a úlohy takýchto pracovných skupín. Pracovné skupiny podávajú správy Výboru pre DHP.

               ČLÁNOK 15

               Zmeny rokovacieho poriadku

               Tento rokovací poriadok možno zmeniť písomne rozhodnutím Výboru pre DHP prijatým v súlade s článkom 9.

                     (1)

                        Ú. v. EÚ L 287, 21.10.2016, s. 3.


               EURÓPSKA KOMISIA
            V Bruseli26. 6. 2020
            COM(2020) 267 final
            2020/0129(NLE)
            Návrh
            ROZHODNUTIE RADY
            o pozícií, ktorá sa má zaujať v mene Európskej únie v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o prijatie zmien protokolov 1 a 4 k dohode

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie v Spoločnom výbore zriadenom podľa Dohody medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o prijatie rozhodnutia Spoločného výboru, ktorým sa menia protokoly 1 a 4 k dohode.

               2.Kontext návrhu

               2.1.Dohoda

               Dohodu medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej (ďalej len „dohoda“) uzatvorilo Európske spoločenstvo rozhodnutím Rady 97/126/ES
                  1
               . Cieľom dohody je rozšírením vzájomného obchodu podporovať harmonický rozvoj hospodárskych vzťahov medzi Spoločenstvom a Faerskými ostrovmi, zaistiť spravodlivé podmienky hospodárskej súťaže v rámci obchodu medzi stranami a prispieť k odstráneniu prekážok obchodu. Dohoda nadobudla platnosť 1. januára 1997.

               2.2.Spoločný výbor

               Spoločný výbor zriadený podľa článku 31 ods. 1 dohody je zodpovedný za správu dohody a zaisťuje jej riadne vykonávanie. Článok 34 ods. 1 dohody Spoločný výbor poveruje zmenou ustanovení protokolov k dohode.

               2.3.Pripravovaný akt Spoločného výboru

               V článku 36 dohody sa stanovuje, že na žiadosť Faerských ostrovov Únia zohľadní zlepšenie možností prístupu pre konkrétne výrobky a rozšírenie svojich colných koncesií na produkty rybolovu Faerských ostrovov.

               V súlade s výsledkami rokovaní medzi Európskou komisiou a Faerskými ostrovmi, ktoré boli dohodnuté na 18. zasadnutí Spoločného výboru, ktoré sa uskutočnilo v Norðragøta na Faerských ostrovoch 9. októbra 2019, má Spoločný výbor prijať rozhodnutie týkajúce sa zmien protokolov 1 a 4 k dohode.

               3.Pozícia, ktorá sa má zaujať v mene Únie

               Cieľom navrhovaných zmien je rozšíriť prístup na trh pre obe strany, ako bolo dohodnuté 9. októbra 2019 na 18. zasadnutí Spoločného výboru. Ide o tri podstatné zmeny:

               –Protokol 1: Mrazené a konzervované šproty (číselné znaky KN 0303 53 90 a 1604 13 90) sa dopĺňajú do zoznamu výrobkov v tabuľke 1 prílohy k protokolu 1 k dohode, v ktorej sa uvádzajú preferenčné clá a iné podmienky, ktoré sa majú uplatňovať na dovoz výrobkov s pôvodom na Faerských ostrovoch a pochádzajúcich z Faerských ostrovov do Spoločenstva. Únia bude na dovoz týchto výrobkov s pôvodom na Faerských ostrovoch uplatňovať nulové clo. Faerské ostrovy predložili túto žiadosť Únii v súlade s článkom 36 dohody a strany sa dohodli na zmene protokolu 1.

               –Protokol 4: Poznámka pod čiarou č. 1 a odsek 2 článku 1 protokolu 4 k dohode sa vypúšťajú. Poznámka pod čiarou č. 1 obsahuje obmedzenie týkajúce sa pridaného lepku v krmive pre ryby, ktoré sa vyváža z Faerských ostrovov do Únie, ktoré sa uplatňuje na číselné znaky KN ex 2309 90 10, ex 2309 90 31 a ex 2309 90 41. Odsek 2 sa týka požiadaviek na osvedčovanie a kontroly súvisiace s colnou kvótou otvorenou pre krmivo pre ryby v rámci číselných znakov KN ex 2309 90 10, ex 2309 90 31 a ex 2309 90 41. Faerské ostrovy najskôr podali žiadosť o toto vypustenie na zasadnutí Spoločného výboru v novembri 2017 s tvrdením, že zloženie krmiva pre ryby v sektore akvakultúry sa výrazne zmenilo, pričom lepok je teraz jeho dôležitejšou zložkou.

               –Protokol 4: Dopĺňa sa nový článok, ktorým sa stanovujú colné kvóty pre výrobky z mäsa vyvážané z Únie na Faerské ostrovy. V rámci vyššie uvedených rokovaní Únia požiadala o väčší prístup na trh pre vývoz ovčieho mäsa z Únie na Faerské ostrovy. Strany sa dohodli na stanovení colnej kvóty pre celú škálu výrobkov z oviec (číselné znaky KN 0204, 0206 80 99, 0206 90 99, 0210 90 11, 0210 90 60, ex 0210 90 90). Colná kvóta, v rámci ktorej sa bude uplatňovať nulové dovozné clo, sa bude zavádzať postupne: 40 ton od prijatia pripravovaného aktu (t. j. 2020) a 80 ton o tri roky neskôr (t. j. 2023).

               Komisia informovala členské štáty o výsledku týchto rokovaní na zasadnutí pracovnej skupiny Rady pre Európske združenie voľného obchodu (EZVO), ktoré sa uskutočnilo 24. októbra 2019.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia Rady, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  2
               .

               4.1.2.Uplatnenie na tento prípad

               Spoločný výbor je orgán zriadený dohodou. Akt, ktorý má Spoločný výbor prijať, predstavuje akt s právnymi účinkami. Pripravovaným aktom sa zmenia protokoly 1 a 4 k dohode v súlade s článkom 34 ods. 1 dohody a uvedené zmeny budú mať pre strany záväzný účinok. Pripravovaný akt nedopĺňa ani nemení inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, ku ktorému sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť za hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Cieľ a obsah pripravovaného aktu sa týkajú spoločnej obchodnej politiky. Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek ZFEÚ v spojení s jej článkom 218 ods. 9.

               5.Uverejnenie pripravovaného aktu

               Keďže aktom stáleho výboru sa zmenia protokoly 1 a 4 k dohode, je vhodné, aby sa po prijatí uverejnil v Úradnom vestníku Európskej únie.

               2020/0129 (NLE)

               Návrh

               ROZHODNUTIE RADY

               o pozícií, ktorá sa má zaujať v mene Európskej únie v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o prijatie zmien protokolov 1 a 4 k dohode

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dohodu medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej (ďalej len „dohoda“) uzatvorilo Európske spoločenstvo rozhodnutím Rady 97/126/ES
                  3
                a dohoda nadobudla platnosť 1. januára 1997.

               (2)Podľa článku 34 dohody môže Spoločný výbor zmeniť ustanovenia protokolov k dohode.

               (3)V nadväznosti na rokovania sa miestna vláda Faerských ostrovov a Únia dohodli na zmene určitých ustanovení protokolov 1 a 4 k dohode. Cieľom týchto zmien je rozšíriť rozsah prístupu na trh s vybranými výrobkami pre obe strany.

               (4)Spoločný výbor má prijať rozhodnutie týkajúce sa zmien protokolov 1 a 4 k dohode.

               (5)Je vhodné stanoviť pozíciu, ktorá sa má zaujať v mene Únie v Spoločnom výbore, keďže rozhodnutie, ktorým sa menia protokoly 1 a 4 k dohode, bude pre Úniu záväzným,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v Spoločnom výbore, pokiaľ ide o zmenu protokolov 1 a 4 k dohode, je založená na návrhu rozhodnutia Spoločného výboru pripojenom k tomuto rozhodnutiu.

               Článok 2

               Rozhodnutie Spoločného výboru sa uverejní v Úradnom vestníku Európskej únie.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 97/126/ES zo 6. decembra 1996 o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (Ú. v. ES L 53, 22.2.1997, s. 1).

                     (2)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (3)

                        Rozhodnutie Rady 97/126/ES zo 6. decembra 1996 o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (Ú. v. ES L 53, 22.2.1997, s. 1).

    ---documentbreak---

               EURÓPSKA KOMISIA
            V Bruseli26. 6. 2020
            COM(2020) 267 final
            PRÍLOHA
            k
            návrhu rozhodnutia Rady
            o pozícií, ktorá sa má zaujať v mene Európskej únie v Spoločnom výbore zriadenom Dohodou medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej, pokiaľ ide o prijatie zmien protokolov 1 a 4 k dohode

               NÁVRH

               ROZHODNUTIE SPOLOČNÉHO VÝBORU ES – FAERSKÉ OSTROVY

               č. .../... z … 2020,

               ktorým sa menia protokoly 1 a 4 k Dohode medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej

               SPOLOČNÝ VÝBOR,

               so zreteľom na Dohodu medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej
                  1
               , a najmä na jej článok 34 ods. 1,

               keďže:

               (1)Protokol 1 k Dohode medzi Európskym spoločenstvom na jednej strane a vládou Dánska a miestnou vládou Faerských ostrovov na strane druhej (ďalej len „dohoda“) sa týka colného zaobchádzania a opatrení uplatniteľných na určité ryby a produkty rybolovu prepustené do voľného obehu v Európskej únii alebo dovezené na Faerské ostrovy. V prílohe k protokolu 1 sú uvedené preferenčné clá a ďalšie podmienky, ktoré sa majú uplatňovať na dovoz výrobkov s pôvodom na Faerských ostrovoch a pochádzajúcich z Faerských ostrovov do Európskej únie.

               (2)Faerské ostrovy predložili žiadosť na základe článku 36 dohody, aby sa do prílohy k protokolu 1 k dohode doplnili číselné znaky KN 0303 53 90 a 1604 13 90. Európska únia po preskúmaní relevantného trhu usudzuje, že tieto výrobky by sa mohli bez cla dovážať do Európskej únie bez množstvových obmedzení.

               (3)Protokol 4 k dohode sa týka osobitných ustanovení uplatniteľných na dovoz určitých poľnohospodárskych výrobkov iných ako výrobkov uvedených v protokole 1.

               (4)Podľa článku 1 protokolu 4 k dohode Európska únia pôvodne udelila colné koncesie na krmivo pre ryby z Faerských ostrovov na ročnú bezcolnú kvótu 5 000 ton. Táto bezcolná kvóta bola zmenená rozhodnutím Spoločného výboru ES – Dánsko a Faerské ostrovy č. 2/98
                  2
               , ktorým sa od 1. januára 2000 zvýšila na 10 000 ton, a rozhodnutím Spoločného výboru ES/Dánsko – Faerské ostrovy č. 1/2007
                  3
               , ktorým sa zvýšila na 20 000 ton a ktorým bolo stanovené, že krmivo pre ryby, na ktoré sa vzťahuje preferenčný dovozný režim, nesmie obsahovať pridaný lepok.

               (5)Faerské ostrovy požiadali o zmenu protokolu 4 k dohode, ktorá by spočívala v odstránení obmedzení týkajúcich sa pridaného lepku v krmive pre ryby, na ktoré sa vzťahuje preferenčné zaobchádzanie, keďže lepok teraz predstavuje základnú surovinu v zložení krmiva pre ryby.

               (6)V článku 2 protokolu 4 k dohode je vymenovaný tovar s pôvodom v Európskej únii, ktorý patrí do 1. až 24. kapitoly harmonizovaného systému a ktorý Faerské ostrovy neoslobodzujú od ciel a colných poplatkov pri dovoze na Faerské ostrovy.

               (7)Európska únia požiadala o otvorenie bezcolnej kvóty pre číselné znaky KN 0204, 0206 80 99, 0206 90 99, 0210 90 11, 0210 90 60, ex 0210 90 90, ktoré sú vymenované v článku 2 protokolu 4. Faerské ostrovy usudzujú, že na vývoz týchto výrobkov z Európskej únie by sa mohla udeliť bezcolná kvóta vo výške 80 ton, na ktorú sa bude vzťahovať trojročné prechodné obdobie s bezcolnou kvótou vo výške 40 ton.

               (8)Protokoly 1 a 4 by sa preto mali zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Tabuľka 1 prílohy k protokolu 1 k dohode sa mení takto:

               1.Medzi číselný znak KN 0303 50 98 a číselný znak KN 0303 60 11 sa vkladá tento riadok:

                        „0303 53 90

                        – – – Šproty (Sprattus sprattus)

                        0“

               2.Medzi číselný znak KN 1604 12 99 a číselný znak KN 1604 19 sa vkladajú tieto riadky:

                        „1604 13

                        1604 13 90

                        – – Sardinky, sardinely a šproty

                        – – – Sardinky:

                        – – – Ostatné

                        0“

               Článok 2

               Protokol 4 k dohode sa mení takto:

               1.Článok 1 sa nahrádza takto:

               „Článok 1

               Európska únia udeľuje na výrobky s pôvodom na Faerských ostrovoch a pochádzajúce z Faerských ostrovov tieto colné kvóty:

                        Číselný znak KN

                        Opis

                        Sadzba cla

                        Colná kvóta v tonách

                        0204

                        0206 80 99

                        0206 90 99

                        0210 90 11

                        0210 90 19

                        0210 90 60

                        ex 1601

                        ex 1602

                        Mäso z oviec alebo kôz, čerstvé, chladené alebo mrazené

                        Jedlé droby z oviec a kôz, čerstvé alebo chladené

                        Jedlé droby z oviec a kôz, mrazené

                        Mäso z oviec alebo kôz, solené, v slanom náleve, sušené alebo údené, nevykostené

                        Mäso z oviec alebo kôz, solené, v slanom náleve, sušené alebo údené, vykostené

                        Jedlé mäsové droby z oviec alebo kôz, solené, v slanom náleve, sušené alebo údené

                        Párky, salámy a podobné výrobky, z mäsa, mäsových drobov alebo krvi; potravinové prípravky na základe týchto výrobkov:

                        — Z oviec a kôz

                        Ostatné pripravené alebo konzervované mäso, mäsové droby alebo krv:

                        — Z oviec a kôz

                        0

                        0

                        0

                        0

                        0

                        0

                        0

                        20

                        ex 2309 90 10

                        ex 2309 90 31

                        ex 2309 90 41

                        Krmivo pre ryby

                        0

                        20 000

               “

               2.Dopĺňa sa tento článok 3:

               „Článok 3

               Faerské ostrovy otvoria tieto colné kvóty na výrobky s pôvodom v Európskej únii a pochádzajúce z Európskej únie:

                        Číselný znak KN

                        Opis

                        Sadzba cla

                        Colná kvóta v tonách

                        0204

                        0206 80 99

                        0206 90 99

                        0210 90 11

                        0210 90 60

                        ex 0210 90 90

                        Mäso z oviec alebo kôz, čerstvé, chladené alebo mrazené

                        Jedlé droby z oviec a kôz, čerstvé alebo chladené

                        Jedlé droby z oviec a kôz, mrazené

                        Mäso z oviec alebo kôz, solené, v slanom náleve, sušené alebo údené, nevykostené

                        Jedlé mäsové droby z oviec alebo kôz, solené, v slanom náleve, sušené alebo údené

                        Jedlé múčky a prášky z mäsa a mäsových drobov, z oviec a kôz

                        0

                        0

                        0

                        0

                        0

                        0

                        40 v roku 2020, 2021 a 2022;

                        80 od roku 2023

               “

               3.Príloha I sa vypúšťa.

               Článok 3

               Toto rozhodnutie nadobúda účinnosť dňom jeho prijatia.

               V ...

                        Za Spoločný výbor

                        predseda

                     (1)

                        Ú. v. ES L 53, 22.2.1997, s. 2.

                     (2)

                        Ú. v. ES L 263, 26.9.1998, s. 37.

                     (3)

                        Ú. v. EÚ L 275, 19.10.2007, s. 32.